–Մխիթարեան հայրերու գործունէութիւնը համակողմանի ներկայացնելու առումով այս գիտաժողովը, իրաւամբ, խոշոր ներդրում է: Կը կարծեմ` նման համաժողովներ կազմակերպելու համար չարժեր սպասել յոբելեաններու: Մխիթար Սեբաստացին եւ անոր հաւատարիմ աշակերտները գիտնական եւ արուեստաբան ըլլալէ առաջ` կրօնաւորներ էին եւ շատ ուրախալի է, որ գիտաժողովին ընթացքին ստուերի տակ չմնաց այդ հանգամանքը: Մխիթարեան միաբանութեան գործունէութիւնը հայ ժողովուրդի պատմութեան վերջին 300 տարիներուն ընթացքին, անկասկած, ամէնէն ուշագրաւ երեւոյթներէն մեկն է, եւ շատ ուրախ եմ, որ այս օրերուն մայր հայրենիքի մէջ Սուրբ Ղազար եկեղեցւոյ մէջ 300 տարի Մխիթարեաններու հաստատուելու երեւոյթը պատշաճ մակարդակով կը տօնուի: